
Vzťahy s Maďarskom majú v zahraničnej politike,  od nadviazania diplomatických stykov v roku 1993 po vzniku samostatnej Slovenskej republiky, dôležité miesto a je v jej záujme, aby sa tieto vzťahy medzi oboma krajinami všestranne vyvíjali tak v politickej, ako aj v hospodárskej i kultúrnej oblasti.
 
Slovensko-maďarská spolupráca sa rozvíja na základe Zmluvy o dobrom susedstve 
a priateľskej spolupráci podpísanej 19. marca 1995 (základná zmluva), ktorá aj po vstupe oboch krajín do EÚ zostáva zásadným rámcom spolupráce. Za účelom jej realizácie vznikol v roku 1998 mechanizmus pozostávajúci z 11 zmiešaných komisií. Zmiešané komisie vznikali postupne od roku 1999. Tento mechanizmus bol rozšírený v novembri 2004 aj o 12. zmiešanú komisiu s cieľom rozvíjať cezhraničnú spoluprácu samospráv a orgánov verejnej správy.

Do funkcie predsedu slovenskej časti  zmiešanej slovensko-maďarskej komisie pre otázky hospodárskej spolupráce bol na základe uznesenia vlády SR č. 202 z 23. mája 2012 vymenovaný (dnes už bývalý) štátny tajomník Ministerstva hospodárstva SR p. Dušan Petrík. Po jeho odvolaní z funkcie (uznesením vlády SR č. 450 z 10. septembra 2014) navrhuje minister hospodárstva SR, aby vláda SR odsúhlasila odvolanie p. Petríka z funkcie predsedu slovenskej časti zmiešanej slovensko-maďarskej komisie pre otázky hospodárskej spolupráce a súčasne vymenovanie             štátneho tajomníka p. Miroslava Oberta do tejto funkcie. Nový predseda zmiešanej komisie významne prispeje k rozvoju spolupráce v oblasti hospodárskej spolupráce s Maďarskom v zmysle priorít zahraničnej politiky SR.
 

